L 16/22 Službeni list Europske unije 23.1.2015. DELEGIRANA UREDBA KOMISIJE (EU) 2015/97 od 17. listopada 2014. o ispravku Delegirane uredbe (EU) br. 918/2012 u pogledu obavješćivanja o značajnim neto kratkim pozicijama u državnim dužničkim instrumentima (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 236/2012 Europskog parlamenta i Vijeća od 14. ožujka 2012. o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza ('), a posebno njezin članak 3. stavak 7., budući da: (1) — Člankom 13. Delegirane uredbe Komisije (EU) br. 918/2012 (*) utvrđuje se, u skladu s ovlaštenjem iz članka 3. stavka 7. točke (c) Uredbe (EU) br. 236/2012, metoda izračuna pozicija za pravne subjekte unutar grupe koji imaju duge ili kratke pozicije u vezi s određenim izdavateljem. Člankom 13. Delegirane uredbe (EU) br. 918/2012 propisuje se metoda izračuna pozicija i za izdani dionički kapital i izdane državne dužničke instrumente. Međutim, članak 13. stavak 3. Delegirane uredbe (EU) br. 918/2012 trenutačno upućuje samo na prag za obavje- šćivanje iz članka 5. Uredbe (EU) br. 236/2012 o značajnim neto kratkim pozicijama u dionicama, a trebao bi upućivati i na prag za obavješćivanje iz članka 7. Uredbe (EU) br. 236/2012 o značajnim neto kratkim pozicijama u državnim dužničkim instrumentima. (2) _ Kako bi se izbjegla pravna nesigurnost, Delegiranu uredbu (EU) br. 918/2012 trebalo bi u skladu s tim ispraviti. DONIJELA JE OVU UREDBU: Članak 1. U članku 13. stavku 3. Uredbe (EU) br. 918/2012 prva rečenica zamjenjuje se sljedećim: ,3. — Kada neto kratka pozicija dosegne ili premaši prag za obavješćivanje u skladu s člancima 5. ili 7. ili prag za objavu u skladu s člankom 6. Uredbe (EU) br. 236/2012, pravni subjekt iz grupe dostavlja podatke i objavljuje u skladu s člancima 5. do 11. Uredbe (EU) br. 236/2012 neto kratku poziciju u određenom izdavatelju izračunatu u skladu sa stavkom 1., pod uvjetom da ni jedna neto kratka pozicija na razini grupe, izračunata u skladu sa stavkom 2., ne dosegne ili premaši prag za obavješćivanje ili objavu." Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 17. listopada 2014. Za Komisiju Predsjednik Josć Manuel BARROSO () SLL 86,24.3.2012., str. 1. () Delegirana uredba Komisije (EU) br. 918/2012 od 5. srpnja 2012. o dopuni Uredbe (EU) br. 236/2012 Europskog parlamenta i Vijeća o kratkoj prodaji i određenim aspektima kreditnih izvedenica na osnovi nastanka statusa neispunjavanja obveza u vezi s definicijama, izračunom neto kratkih pozicija, pokrivenim kreditnim izvedenicama na osnovi nastanka statusa neispunjavanja obveza, pragovima za obavješćivanje, likvidnosnim pragovima za privremenu obustavu ograničenja, značajnim padom vrijednosti financijskih instrumenata i negativnim događajima (SL L 274, 9.10.2012., str. 1.).